Autoestimulazio (portaera)

Autoestimulazioa edo portaera autoestimulatzailea () mugimendu fisikoen eta soinuen errepikapena da, autismoaren espektroan dauden edo arreta-defizitaren eta hiperaktibitatearen nahasmenduaren moduko garapen-desgaitasunak dituzten pertsonengan ohikoa. Pertsona autistek bere burua lasaitzeko modutzat hartzen da. Terapeutek jokabide hori pertsona hauek duten hipersentsibilitatearen erantzun gisa ikusten dute, modu honetan inguruneko estimuluak blokeatzen baitituzte. Beste teoria batek dio portaera autoestimulatzaileak antsietatea eta emozio biziak arintzeko modu bat dela.

Jokabide autoestimulatzaile ohikoenak txalo egitea, kulunkatzea, burua kolpekatzea, soinuak edo hitzak errepikatzea, hatzez kriskitin egitea eta objektuak biraka egitea dira. Jokabide hau autismoaren seinalea izan daiteke, baina kondizio hori ez dutenek ere egiten dute batzuetan, eta alderik handiena autoestimulazio mota eta maiztasuna da.

American Psychiatric Associationek argitaratutako Buru asalduren diagnosi eta estatistika eskuliburuan, jokabide mota hau autismoaren edo zentzumen-prozesamenduaren nahasmenaren seinaletzat hartzen da.

Hainbat modu daude jokabide estereotipatuak murrizten edo ezabatzen saiatzeko (batez ere autoestimulazio mota jakin bat kaltegarria izan daitekeen kasuetan), besteak beste, estimulazio-modu alternatiboak eskaintzea eta portaera horiek murrizteko sendagaiak erabiltzea, nahiz eta ez dagoen argi sendagaiak benetan onuragarriak diren. Autista heldu asko autoestimulazioa guztiz ezabatzeko saiakeren aurka daude, autoerregulaziorako tresna garrantzitsua baita.

Horrez gain, gaur egun autoestimulatzeko jostailuak ezagun egin dira, portaera autoestimulatzailea duten pertsonentzako alternatiba osasuntsu eta segurua baitira.

 Iruditegia 

 Erreferentziak 

 Kanpo estekak 

Kategoria:Autismoa
Kategoria:Antsietatea